Христо Фотев
Острова
на залива закрила…

chitanka.info

Острова — на залива закрила,

строга и любовна светлина.

Не скалите — неговата сила —

вашите човешки имена.

И света когато акустира в

пристаните на града — помни

всичко туй което не умира

и живее в кратките ни дни.

Тук между небето и водата

по-солена от сълза вода

всички ни сродява — свободата —

Вашата прекрасна свобода.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.